lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo nl lv lv en lv en lv en lv en lv en lv en lv en lv en lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Atbalsta vēl 16 kultūras pieminekļu projektu līdzfinansēšanu – Rīgas domes Īpašuma departaments
Rīgas domes Vidi degradējošo būvju komisija šodien, 19.maijā, nolēmusi atbalstīt vēl 16 kultūras pieminekļu saglabāšanas līdzfinansēšanu, tomēr visu atbalstīšanai papildus no Rīgas pilsētas budžeta būs nepieciešami 63 382 eiro.
Konkursā kopumā tika saņemti 92 pieteikumi. Tam no Rīgas domes budžeta bija paredzēti 600 000 eiro. Iepriekšējā sēdē līdzfinansējums 492 345 eiro apmērā tika apstiprināts 55 objektiem, bet 18 pieteikumi tika noraidīti, jo norādītajā termiņā neiesniedza papildu prasīto informāciju.
Savukārt atlikušos 19 objektus vērtēja un par līdzfinansējuma piešķiršanu lēma šodienas sēdē. Tika nolemts atbalstīt 16 no tiem.
Kopā tiem paredzēts līdzfinansējums 171 037 eiro apmērā, kas nozīmē, ka būs nepieciešami vēl papildus 63 382 eiro.
Vecākās līdzfinansējuma saņemšanai apstiprinātās ēkas ir celtas 1700.gadā, 1721.gadā un 1748.gadā un atrodas attiecīgi Jaunielā 22, Pils ielā 5 un Jaunielā 18. Abas ēkas Jaunielā pieteicis SIA "Kronnell" un tām kopā tiks piešķirti vairāk nekā 10 000 eiro. Savukārt ēka Pils ielā 5 pieder Rīgas Sāpju Dievmātes Romas katoļu draudzei, un tai tiks piešķirti 5000 eiro. Šī draudze pieteikusi arī otru projektu attiecīgā objekta restaurācijai, kuram arī apstiprināts 5000 eiro līdzfinansējums.
No līdzfinansējumam apstiprinātajām ēkām 23 ir celtas 19.gadsimtā, bet atlikušās 29 – 20.gadsimtā.
Jaunākā no līdzfinansējumam apstiprinātajām ēkām ir Latvijas Mākslinieku savienības nams 11.novembra krastmalā 35, kas celts 1960.gadā, un kuram piešķirs teju 14 000 eiro.
Konkurss notiek otro gadu un tajā ir iespēja saņemt pašvaldības līdzfinansējumu ēkas atjaunošanas vai restaurācijas darbiem 50% apmērā, bet ne vairāk kā 14 000 eiro kultūras pieminekļa saglabāšanai, kā arī ne vairāk kā 5000 eiro ēkas elementu atjaunošanai vai restaurācijai.
Plašāka informācija par konkursu: www.atjauno.riga.lv
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads